IARSCRÍBHINN III

RANNÍOCAÍOCHTAÍ – BUISÉID

SAMHAIL CHISTIÚCHÁIN ANAEE-ERIC

Is cuid de bhuiséad ERIC buiséid na Seirbhísí Lárnacha agus tá siad faoi chumhacht chinnteoireachta Thionól na gComhaltaí. Cumhdaítear costais oibríochtúla AnaEE-ERIC le cistiú poiblí a gComhaltaí den chuid is mó.

Meastar go mbeidh íosmhéid de 50 % de ranníocaíocht phréimhe an óstaigh le linn Chéim na hOibríochta nuair a fhormheasfar AnaEE-ERIC. Cumhdófar an chuid eile de chaiteachas na Seirbhísí Lárnacha le ranníocaíochtaí na dtáillí comhaltais bliantúla (dá ngairtear “Táille Chomhaltais” anseo feasta) i leith AnaEE-ERIC arb é an t-eintiteas dlítheanach réamh-mheasta é. Is féidir ranníocaíochtaí préimhe an óstaigh a sholáthar mar airgead tirim agus/nó a sholáthar go páirteach i gcomhchineál, agus soláthrófar Táille Chomhaltais in airgead tirim chun costais sna Seirbhísí Lárnacha a bhaineann le nithe amhail tomhaltáin, taisteal foirne, cruinnithe, for-rochtain, seirbhísí (lena n-áirítear seirbhísí dlí, seirbhísí cuntasaíochta, seirbhísí iniúchóireachta, seirbhísí margaíochta, seirbhísí earcaíochta agus seirbhísí fochonraitheoireachta, mar shampla), trealamh (bogearraí, ceadúnais etc) agus tuarastal an Ard-Stiúrthóra a chumhdach. Déanfar ranníocaíochtaí comhchineáil in acmhainní daonna ó thíortha óstacha a bhreithniú agus a chinneadh cás ar chás i dTionól Chomhaltaí AnaEE-ERIC. Leithdháilfear táille chomhaltais AnaEE-ERIC ar na Lárionaid Seirbhíse uile le cinneadh ó Thionól na gComhaltaí.

An tsamhail atá beartaithe maidir leis an mbealach a gcomhroinnfear costais an Mhoil Lárnaigh agus na Lárionad Seirbhíse a chumhdaítear leis an táille chomhaltais, is é a bheidh inti 50 % sciar cothrom + 25 % OTI + 25 % uimhir ardáin (féach na mionsonraí thíos).

Fanfaidh na táillí comhaltais agus ranníocaíochtaí préimhe an óstaigh seasmhach ar feadh na chéad tréimhse 5 bliana (lena n-áirítear an chéad bhliain ghiorraithe). Tar éis na tréimhse sin, déanfaidh Tionól na gComhaltaí athbhreithniú ar an Táille Chomhaltais. Ríomhfar ranníocaíocht Comhaltaí nua de réir na rialach atá beartaithe san Iarscríbhinn seo, ach, go dtí deireadh an chéad timthrialla 5 bliana, ní bheidh tionchar aici ar ranníocaíocht Comhaltaí eile. Ag deireadh an chéad timthrialla 5 bliana, déanfar athbhreithniú ar ranníocaíocht Comhaltaí (i.e. na comhaltaí sin a bheidh ina gComhaltaí tar éis bhunú ERIC) de réir na rialacha arna sainiú ag Tionól na gComhaltaí.

Beidh fáilte roimh ranníocaíochtaí eisceachtúla ó Chomhaltaí agus ó Bhreathnóirí le haghaidh ghníomhaíochtaí sonracha AnaEE-ERIC.

Áirítear na comhpháirteanna seo a leanas leis an tsamhail le haghaidh na Táille Comhaltais:

1. Sciar Cothrom = 50 % de chostais na Lárionad Seirbhíse nach gcumhdaítear le ranníocaíocht phréimhe an óstaigh a roinnt go cothrom le Comhaltaí;

2. Olltáirgeacht intíre [OTI] = 25 % de na costais nach gcumhdaítear le ranníocaíocht phréimhe an óstaigh a roinnt go cothrom le Comhaltaí trí sciar céatadáin comhalta-shonrach de OTI iomlán na gComhaltaí uile a úsáid. Is é a bheidh sa tagairt, meán-OTI thar an tréimhse dheireanach 5 bliana a bhfuil eolas uirthi roimh chomhdhéanamh ERIC (2014 – 2018 i mí Eanáir 2020). Tiocfaidh na sonraí le haghaidh na meastachán ar OTI ó Eurostat, agus i gcas tíortha eile, ón mBanc Domhanda;

3. Ranníocaíocht uimhirbhunaithe ardáin = 25 % de na costais nach gcumhdaítear le ranníocaíocht phréimhe an óstaigh a roinnt go cothrom le Comhaltaí trí ranníocaíochtaí ardáin comhalta-shonracha a úsáid. Gearrfar muirear ar chineálacha éagsúla ardáin ar an gcaoi seo a leanas: — Gearrfar an praghas iomlán ar na hardáin éiceachórais faoin aer nach bhfuil ionramhálacha an athraithe aeráide ag gabháil leo agus ar na hardáin éiceachórais iata uile; — Beidh lascaine 20 % ar phraghas iomlán na n-ardán éiceachórais faoin aer a bhfuil ionramhálacha an athraithe aeráide ag gabháil leo, beidh lascaine 25 % ar phraghas iomlán na n-ardán anailíseach agus beidh lascaine 50 % ar phraghas iomlán na n-ardán samhaltaithe.

Tugtar thíos an fhoirmle mhatamaiticiúil chomhfhreagrach a úsáidfear chun praghas iomlán an ardáin agus an táille chomhaltais le haghaidh Chomhalta AnaEE-ERIC (a n-úsáidtear “i” ina leith) a dhíorthú.

, (Cothromóid 1)

i gcás inarb é HC ranníocaíocht phréimhe an óstaigh (%), i gcás inarb éard a bheidh sa bhuiséad buiséad iomlán na Lárionad Seirbhíse, i gcás ina seasann N don líon Ardán Náisiúnta dáilte i mbonneagar AnaEE-ERIC agus i gcás ina sonraítear cineál an ardáin lena foscripteanna; Openair,0 (ardán éiceachórais faoin aer, gan ionramhálacha an athraithe aeráide), Openair,1 (ardán éiceachórais faoin aer, ionramhálacha an athraithe aeráide arna bhfeidhmiú), Enclosed (ardán éiceachórais iata), Analytical agus Modelling.

Is é an táille iomlán chomhaltais le haghaidh Chomhalta i:

i gcás inarb é Comhaltaí N an líon lánchomhaltaí de AnaEE-ERIC, i gcás inarb é OTIi sciar céatadáin comhalta-shonrach de OTI iomlán na gComhaltaí uile agus i gcás ina seasann Ni don líon comhalta-shonrach cineálacha áirithe ardán (atá comhchosúil leis an méid thuas).

Ríomhfar Táille Chomhaltais ó eagraíochtaí idir-rialtasacha mar chnapshuim, ar cheart í a chomhaontú ar bhonn na rialach 5 bliana (lena n-áirítear an t-athbhreithniú a d’fhéadfaí a dhéanamh ag deireadh an timthrialla 5 bliana), i dteannta le táille bunaithe ar an líon ardán agus ar chineál na n-ardán arna n-óstáil acu, a dhíorthófar ó chothromóid 2 thuas.

(Cothromóid 3)

I gcás inarb é L an chnapshuim chomhaontaithe

Is é a bheidh sa táille le haghaidh Breathnóirí táille shocraithe atá cothrom le leath na meántáille Comhaltais (tíortha amháin). Cuirfear an táille sin leis nuair a bheidh ríomh an bhuiséid i gcrích.

I gcás buiséad iomlán réamh-mheasta dar luach EUR 900 000 agus na gComhaltaí gníomhacha reatha sa chéim cur chun feidhme (6 thír is Comhalta, eagraíocht idir-rialtasach amháin is Comhalta agus Breathnóir amháin), mionsonraítear thíos an buiséad réamh-mheasta agus meántáille EUR 60 000 á meas.

Tugtar achoimre sna táblaí thíos ar bhuiséad AnaEE-ERIC i gcás táillí iomlána na dtíortha is comhaltaí dar luach EUR 400 000, i gcás táille cnapshuime eagraíochta idir-rialtasaí dar luach EUR 30 000, i gcás Breathnóra, agus i gcás n-ardán aitheanta.

Tábla 1

TÁILLÍ COMHALTAIS BLIANTÚLA

Comhaltaí Táille (mílte EUR) An Bhulgáir 39 Poblacht na Seice 47 An Danmhairg 58 An Fhionlainn 61 An Fhrainc 103 An Iodáil 92 Táillí na tíre in aghaidh na bliana 400 Eagraíocht idirnáisiúnta [CIHEAM] 35 Táillí iomlána na gComhaltaí 435 Breathnóir na Beilge 30 Táillí iomlána in aghaidh na bliana (Comhaltaí + Breathnóir) 465





Tábla 2

BUISÉAD BLIANTÚIL NA LÁRIONAD SEIRBHÍSE AGUS RANNÍOCAÍOCHT PHRÉIMHE AN ÓSTAIGH.

Buiséad na lárionad seirbhíse (mílte EUR) Ranníocaíocht phréimhe an óstaigh (mílte EUR) Mol 360 40 % 174 TC 207 23 % 100 ISC 117 13 % 57 DMC 216 24 % 104 Iomlán 900 435





Tábla 3

BUISÉAD AnaEE-ERIC